**Výbor Národnej rady Slovenskej republiky**

 **pre sociálne veci**

Číslo: CRD-1629/2011  **13**. schôdza výboru

**72**

**Uznesenie**

**Výboru Národnej rady Slovenskej republiky**

**pre sociálne veci**

**zo 16. júna 2011**

k vládnemu návrhu zákona o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov (tlač 317)

**Výbor Národnej rady Slovenskej republiky pre sociálne veci**

**prerokoval**

 vládny návrh zákona o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov (tlač 317) a

1. **súhlasí**

 s vládnym návrhom zákona o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov (tlač 317);

1. **odporúča**

 **Národnej rade Slovenskej republiky**

 vládny návrh zákona o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov (tlač 317) s pozmeňujúcim návrhom, ktorý tvorí prílohu tohto uznesenia **schváliť**;

1. **ukladá**

**predsedovi výboru**

 informovať o prijatom uznesení výboru predsedu gestorského Výboru Národnej rady Slovenskej republiky pre hospodárstvo, výstavbu a dopravu.

**Július Brocka**

**predseda výboru**

**overovatelia výboru:**

**Zoltán Horváth**

**Ľubica Rošková**

**Výbor Národnej rady Slovenskej republiky**

 **pre sociálne veci**

 Príloha k uzneseniu č. 72

**Pozmeňujúci návrh**

k vládnemu návrhu zákona o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov (tlač 317);

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V čl. I, sa v § 8  odseky 1 a 2 dopĺňajú písmenom d), ktoré znie:

„d) súhlas žiadateľa so spracovaním a zverejňovaním údajov uvedených v žiadosti podľa osobitného predpisu.x)“.

Poznámka pod čiarou k odkazu x znie:

„x) § 7 zákona č. 428/2002 Z. z. o ochrane osobných údajov v znení neskorších predpisov.“.

Medzi náležitosti žiadosti o bytovú náhradu sa dopĺňa súhlas žiadateľa so spracovaním a zverejňovaním osobných údajov, ktorý je potrebný podľa § 7 zákona č. 428/2002 Z. z. o ochrane osobných údajov v znení neskorších predpisov.